
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2009 M. GEGUŽĖS 28 D. SPRENDIMO NR. T-194 DALINIO PAKEITIMO
2010 m. lapkričio 25 d. Nr. T-368
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į asociacijos Baltrušių bendruomenės centro 2010 m. lapkričio 15 d. prašymą, nusprendžia:


1. Iš dalies pakeisti rajono savivaldybės tarybos 2009 m. gegužės 28 d. sprendimo Nr. T-194 „Dėl negyvenamųjų patalpų, esančių Barzdų seniūnijoje, Baltrušių kaime, Stasio Lozoraičio g. 2, perdavimo laikinai neatlygintinai valdyti ir naudotis“ 1 punktą ir jį išdėstyti nauja redakcija: 


„1. Perduoti asociacijai Baltrušių bendruomenės centrui šiuo metu jos įstatuose numatytoms funkcijoms vykdyti laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą nekilnojamąjį turtą, esantį Barzdų seniūnijoje, Baltrušių kaime, Stasio Lozoraičio g. 2:

1.1. mokyklos pastatą (Nekilnojamojo daikto kadastro duomenų byloje Nr. 84/10300, pastatas pažymėtas šifru 1C1/m, unikalus pastato Nr. 4400-0151-9242, bendras plotas – 195,55 kv. m);

1.2. sandėlio pastatą (Nekilnojamojo daikto kadastro duomenų byloje Nr. 84/10300, pastatas pažymėtas šifru 2F1/p, unikalus pastato Nr. 4400-0151-9275, bendras plotas – 124,28 kv. m);

1.3. kiemo statinius  (šulinys k, lauko tualetas 1V, lauko tualetas 2 V, krepšinio aikštelė 1 b, kiemo aikštelė 2 b) (Nekilnojamojo daikto kadastro duomenų byloje Nr. 84/10300, statiniai pažymėti plane k, 1V, 2V, 1b, 2 b, unikalus Nr. 4400-0151-9300)“.

2. Įgalioti rajono savivaldybės administracijos direktorių sudaryti ir pasirašyti susitarimą dėl rajono savivaldybės turto panaudos sutarties Nr. 1D-31, sudarytos 2009 m. birželio 1 d., pakeitimo ir perdavimo-priėmimo aktą.

Meras





 Juozas Bertašius
